
Ministru kabineta noteikumi Nr. 183
Rīgā 2024. gada 26. martā (prot. Nr. 13 2. §)
Grozījumi Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem"
Izdoti saskaņā ar Militārā dienesta likuma 64. panta pirmo un otro daļu un Mobilizācijas likuma 13. pantu
· Izdarīt Ministru kabineta 2007. gada 20. novembra noteikumos Nr. 779 "Kārtība, kādā rezerves karavīrus un rezervistus reģistrē, uzskaita un iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem" (Latvijas Vēstnesis, 2007, 188. nr.; 2009, 141. nr.; 2010, 167. nr.; 2012, 74. nr.; 2015, 193. nr.; 2018, 96. nr.; 2019, 182. nr.) šādus grozījumus:
· 1. Izteikt 27. punktu šādā redakcijā:
· "27. Uz kārtējām vai pārbaudes militārajām mācībām iesaucamā rezerves karavīra veselības stāvokļa pārbaudi nodrošina Nacionālo bruņoto spēku Nodrošinājuma pavēlniecība 15–90 dienas pirms rezerves karavīra iesaukšanas. Rezerves karavīra veselības stāvokļa pārbaudes dienu un vietu Nacionālo bruņoto spēku Nodrošinājuma pavēlniecība saskaņo ar rezerves uzskaites struktūrvienību."
· 2. Papildināt ar 27.1 punktu šādā redakcijā:
· "27.1 Ja uz kārtējām vai pārbaudes militārajām mācībām iesaucamajam rezerves karavīram nav plānota dalība lauka taktiskajās mācībās un nodarbībās ar paaugstinātu fizisku slodzi vai dalība mācībās plānota attālināti, vai šo noteikumu 27. punktā minētā veselības stāvokļa pārbaude jau veikta pēdējā gada laikā, veselības stāvokļa pārbaudi neveic, izņemot gadījumu, ja to lūdz rezerves karavīrs."

